Sisuliselt võinuks toonased oma raha taotlused realiseeruda üksnes mingil dollariseerumise kujul, millest aga ei osatud siis veel unistadagi. Ühtlasi nappis kõigis kolmes Balti liiduvabariigis algelisemaidki raha-alaseid teadmisi. Kui otsida 1980. aastate lõpu majandusautonoomia ideele analoogiat mujalt, siis võiks seda mingil määral näha "Praha kevade" ühe liidri, hilisema St. Galleni Majandus-  ja Sotsiaalteaduste Kõrgkooli majandusprofessori Otašiki humaanse majandusdemokraatia (sotsialistliku turumajanduse) teoorias.